|  |  |
| --- | --- |
|  |  |
| ettekirjutusTallinn  | 11 04.12.2020 nr 7.2-2.1/11420-2 |

**Sunnivahendi rakendamise edasilükkamine**

**ja ettekirjutuse täitmise uue**

**tähtaja määramine**

Päästeameti Põhja päästekeskus arvestab Tallinna Haridusameti juhataja Andres Pajula 2.12.2020 taotlust ja pikendab Võru 11 ja Vilisuu 7 riikliku ohutusjärelevalve ametniku ettekirjutustes 26.02.2018 nr 7.2-6.2/396 ja 23.03.2018 nr 7.2-6.2/593 sisalduvate ettekirjutuste nr 1 (tagada Võru 11 hoones nõuetekohaste tuletõkkesektsioonide moodustamine ja eraldada Vilisuu 7 hoones kõik evakuatsioonitrepikojad omaette tuletõkkesektsioonideks), nr 2 (taastada Võru 11 hoones tuletõrje voolikusüsteemi töökord ning tagada nõuetekohasus ja eraldada Vilisuu 7 hoones tantsuteatri RADA kostüümide ladu omaette tuletõkkesektsiooniks), nr 3 (paigaldada Tallinnas, Võru 11 asuvasse kogunemishoonesse kogu hoonet hõlmav automaatne tulekahjusignalisatsioonisüsteem ja taastada Vilisuu 7 hoones tuletõrje voolikusüsteemi töökord ning tagada nõuetekohasus), nr 4 (paigaldada kogu Võru 11 hoonet hõlmav väljapääsutee valgustus ja paigaldada Tallinnas, Vilisuu 7 asuvasse hoonesse kogu hoonet hõlmav automaatne tulekahjusignalisatsioonisüsteem) ja nr 5 täitmise tähtaega, seoses Tallinna linna plaaniga ehitada MTÜ-de maja aastal 2023 ja hooned Võru 11 ning Vilisuu 7 lammutada.

Ülaltoodust tulenevalt ja juhindudes haldusmenetluse seaduse § 64 ja 65 muudetakse ettekirjutuste nr 7.2-6.2/396 ja nr 7.2-6.2/593 punktide 1-5 täitmise tähtaega, määrates uueks täitmise tähtajaks 01.01.2024.

Samas jääb kehtima koos ettekirjutustes 26.02.2018 nr 7.2-6.2/396 ja 23.03.2018 nr 7.2-6.2/593 sisalduvate ettekirjutustega 1-5 kaasnenud asendustäitmise ja sunniraha seaduse § 7 lg 2 kohased hoiatused - kui 01.01.2024 jäetakse ettekirjutused täitmata, rakendatakse asendustäitmise ja sunniraha seaduses ettenähtud sunnivahendit (sunniraha) seaduse § 10 lg 1 kohaselt punktides 1-5 toodud ettekirjutuste mittetäitmise eest – 23 100 (kakskümmend kolm tuhat üks sada) eurot.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tallinna Halduskohtu Tallinna kohtumajja (Pärnu mnt 7, 15082 Tallinn, tlnhktallinn.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida Päästeameti Põhja päästekeskust kirjalikult Erika tn 3, 10416 Tallinna linn, Harju maakond või digitaalselt allkirjastatud dokumendina elektronposti aadressil jelena.sibul@rescue.ee või pohja@rescue.ee 10 päeva jooksul arvates ettekirjutuses määratud täitmise tähtajast.

Lugupidamisega

 (allkirjastatud digitaalselt)

Jelena Sibul

Ohutusjärelevalve büroo juhtivinspektor

Päästeameti Põhja päästekeskus

 Käesolev ettekirjutus on saadetud meiliaadressile elektrooniliselt:

Tallinna Haridusamet e-post haridusamet@tallinn.lv; mairold.leht@tallinnlv.ee

+372 5196 7744

jelena.sibul@rescue.ee